Diari Oficial de la Generalitat Valenciana


Sumari del DOGV 9169, del 08-09-2021 (2021/8929)

RESOLUCIÓ de 2 d'agost de 2021, de la Conselleria d'Hisenda i Model Econòmic, per la qual s'autoritza una generació de crèdit, en el pressupost de la Vicepresidència i Conselleria d'Igualtat i Polítiques Inclusives, per ingressos no pressupostats derivats de l'acceptació d'un llegat per import de 41.661 euros (16.016/21-124).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9169

Data del DOGV
:   08-09-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/8929


Data del document
:   02-08-2021

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 2 d'agost de 2021, de la Conselleria d'Hisenda i Model Econòmic, per la qual s'autoritza una generació de crèdit, en el pressupost de la Vicepresidència i Conselleria d'Igualtat i Polítiques Inclusives, per ingressos no pressupostats derivats de l'acceptació d'un llegat per import de 41.661 euros (16.016/21-124). [2021/8929]  
La Vicepresidència i Conselleria d'Igualtat i Polítiques Inclusives ha proposat generar crèdits en el seu pressupost per ingressos no inclosos en la previsió inicial, que tenen l'origen en un llegat a la Generalitat per import de 41.661,30 euros, procedent de la disposició testamentària de Carmen Ortega Perales que, d'acord amb l'article 43.1 de la Llei 14/2003, de patrimoni de la Generalitat, el que es disposa en l'article 747 del Codi Civil i la seua interpretació per part de l'Advocacia de l'Estat i la jurisprudència, va ser acceptat per resolució d'aquesta conselleria, de data 5 de novembre de 2019.  
D'acord amb la disposició testamentària i la normativa d'aplicació esmentada, el llegat s'ha de destinar a establiments benèfics de Xàtiva, la localitat on residia la difunta. Per a seleccionar els establiments benèfics, la Vicepresidència i Conselleria d'Igualtat i Polítiques Inclusives va sol·licitar propostes als seus centres directius de les entitats que realitzen una activitat d'acció social al municipi.  
Les entitats proposades com a beneficiàries: Associació Valenciana de Solidaritat amb Àfrica-AVSA; Federació de Centres Juvenils Don Bosco CV i Xateba pels drets de la dona han presentat un programa amb actuacions a desenvolupar per a la integració de persones migrants, la millora de la infància i de la joventut a través del voluntariat i l'impuls de les polítiques d'igualtat i contra la violència de gènere dins de l'àmbit territorial de Xàtiva.  
Considerant que es donen les circumstàncies excepcionals per a la concessió directa de les subvencions, previstes tant en l'article 22.2.c de la Llei 38/2003, de general de subvencions, com en l'article 168.1.C de la Llei 1/2015, d'hisenda pública, del sector públic instrumental i de subvencions, i d'acord amb el que es preveu en aquest últim, el passat 7 de maig es va aprovar el Decret 59/2021, del Consell, d'aprovació de les bases reguladores i de concessió directa d'ajudes a aquestes associacions, per la qual cosa es proposa generar crèdits per l'import total de 41.661 euros, que comporta la inclusió de tres línies de subvenció de concessió directa per import de 13.887 euros cadascuna, en els annexos de transferències i subvencions corrents dels programes 323.10, Igualtat de gènere, i 313.50, Inclusió social, i en l'annex de transferències i subvencions de capital del programa 313.80, Igualtat en la diversitat.  
A aquest efecte i en virtut del que es disposa en els articles 21 i 24 de la Llei 4/2020, de pressupostos de la Generalitat per a l'exercici 2021, la Conselleria d'Hisenda i Model Econòmic adopta la següent, resolució:  
  
Primer  
Autoritzar un augment en el pressupost d'ingressos en l'aplicació 390.99, «Altres ingressos», per import de 41.661 euros.  
  
Segon  
Autoritzar una generació de crèdits en el pressupost de despeses, en les aplicacions i pels imports que s'indiquen a continuació:  
  
Aplicació Import  
98.71.14.553.94.3 13.887  
10.65.70.805.26.7 13.887  
07.15.17.997.87.1 13.887  
Total 41.661  
  
  
Tercer  
Autoritzar la inclusió, en l'annex de transferències i subvencions corrents del Programa 323.10, Igualtat de gènere, d'una nova línia de concessió directa, per l'import i amb les dades descriptives que s'indiquen a continuació:  
Codi: S1031 Denominació: Programa «Xàtiva Violeta»  
Import: 13.887 Beneficiaris previstos: Xateba pels drets de la dona  
Regulació: concessió directa, art. 168.1c de la Llei 1/2015, de 6 de febrer. Decret 59/2021, del Consell Descripció i finalitat: visibilització i empoderament de les dones diverses de la ciutat des de la mirada interseccional, el feminisme i la igualtat a Xàtiva, la sensibilització i formació contra les violències masclistes, i facilitar espais de reflexió, participació i formació feminista, l'impuls de l'acció col·lectiva cap a la igualtat i equitat de gènere a la ciutat, la implementació de les mesures per a la construcció d'igualtat en la vida quotidiana de la ciutat.  
Publicar dades: sí Aportació Generalitat  
 Aportació externa I390.99 Llegat 13.887  
  
  
  
Quart  
Autoritzar la inclusió, en l'annex de transferències i subvencions corrents del programa 313.50, Inclusió social, d'una nova línia de concessió directa, per l'import i amb les dades descriptives que s'indiquen a continuació:  
  
Codi: S1032 Denominació: Programa «Sensibilització, formació i promoció del voluntariat a Xàtiva»  
Import: 13.887 Beneficiaris previstos: Federació de Centres Juvenils Don Bosco CV  
Regulació: concessió directa, art. 168.1.c de la Llei 1/2015, de 6 de febrer. Decret 59/2021, del Consell Descripció i finalitat: subvenció destinada a la realització d'actuacions per a la generació de moments ludicoformatius al voltant del voluntariat, el desenvolupament de dinàmiques per a la sensibilització, el coneixement i la cerca de necessitats socials, específicament en l'entorn, la realització de càpsules formatives per als equips de persones voluntàries.  
Publicar dades: sí Aportació Generalitat  
 Aportació externa I390.99 Llegat 13.887  
  
  
  
Cinqué  
Autoritzar la inclusió, en l'annex de transferències i subvencions de capital del programa 313.80 «Igualtat en la diversitat» d'una nova línia de concessió directa, per l'import i amb les dades descriptives que s'indiquen a continuació:  
  
Codi: S1033 Denominació: Programa «Des del passat, vam construir el futur»  
Import: 13.887 Beneficiaris previstos: Associació Valenciana de Solidaritat amb Àfrica-AVSA  
Regulació: concessió directa, art. 168.1.c de la Llei 1/2015, de 6 de febrer. Decret 59/2021, del Consell Descripció i finalitat: rehabilitació i equipament de la «Casa de Natzaret» per a l'acolliment integral de persones migrants en situació d'exclusió social i alta vulnerabilitat.  
Publicar dades: sí Aportació Generalitat  
 Aportació externa I390.99 Llegat 13.887  
  
  
  
Sisé  
Com a conseqüència dels imports generats s'inclouen en l'FP3 dels programes afectats les dades relatives a l'aplicació d'ingressos 390.99, segons s'indica a continuació:  
  
Programa 323.10, Igualtat de gènere  
Codi ing Origen / destinació del finançament Cap. Línia Import  
390.99 Altres ingressos.       
  Llegat acceptat, Resolució 5 novembre 2019 4 S1031 13.887  
  
  
Programa 313.50, Inclusió social  
Codi ing Origen / destinació del finançament Cap. Línia Import  
390.99 Altres ingressos.       
  Llegat acceptat, Resolució 5 novembre 2019 4 S1032 13.887  
  
  
Programa 313.80, Igualtat en la diversitat  
Codi ing Origen / destinació del finançament Cap. Línia Import  
390.99 Altres ingressos.       
  Llegat acceptat, Resolució 5 novembre 2019 7 S1033 13.887  
  
  
  
València, 2 d'agost de 2021.- El conseller d'Hisenda i Model Econòmic: Vicent Soler i Marco.